Viborger Samler, 1838-02-17
Canada. Den skjændige Odelæggelse af det americanske Dampskib og Nedsablingen af dets Besætning har allerede havt alvorlige Følger. Den 8de Jan. udstedte den nordamericanske Udenrigsminister Hr. Forsyth følgende Note til den engelske Gesandt: "Jfølge befaling fra Præsidenten for de forenede Stater har jeg den Ære at tilstille Dem Afskrivt af et Actstykke, der indeholder de nærmere authentiske Omstændigheder ved nogle beskæmmende Voldshandlinger, der af Hs. britiske Majestæts Undersaatter ere begaaede mod americanske Borgeres Personer og Eiendomme fra Staden New-York. Efterretningen om disse Voldsomheder og om Mord paa flere Borgere af de forenede nordamericanske Stater paa New¬Borks Gebeet, har gjort det meest levende Jndtryk paa Præsidentens Gemyt, især da han erholdt den i det samme Øieblik, hvori han havde truffet alle Forholdsregler, for at forhindre enhver Collision paa Grændsen af Canada. Præsidenten befinder sig i det Tilfælde, at maatte forlange Satisfaction af Hs. britiske Majestæts Regjering. Jeg haaber, at ved Deres Mægling Øvre-Canadas Regjering vil give Oplysninger om Alt, hvad der er skeet, og af Dem erholde det Raad, at gribe de strængeste Foranstaltninger for at forhindre Fornyelsen af lignende Excesser. Endskjøndt Præsidenten ikke tvivler paa, at jo Øvre-Canadas Autoriteter have truffet Foranstaltninger til at straffe de Skyldige, har han dog troet at maatte afsende en tilstrækkelig Stridsmagt til Grændsen, for at tilbagedrive lignende Angreb, og han har overdraget mig at melde Dem, at, hvis saadanne skulde fornyes, han da ei kan indestaae for Følgerne af den Forbittrelse, der besjæler Beboerne af de forenede Staters Grændse. Jeg fornyer o. s. v. - Under samme Dato udstedte Præsidenten følgende Budskab til Congressen: "Ved den Gjærings=Tilstand, der hersker paa Nordgrændsen, som en Følge af de i Canada opstaaede Uroligheder, havde man vel Grund til at frygte for, at der kunde reise sig Anledninger til alvorlige Klager, paa den Linie, der adskiller de forenede Stater fra Hs. britiske Majestæts Gebeet. Derfor havde vi truffet alle af Loven tilladte Forsigtighedsregler, og da ogsaa Tropperne stode under Vaaben i de canadiske Provindser, saa haabede man, at ingen betydelig Krænkelse af de forenede Staters Rettigheder vilde finde Sted. Desuagtet maa jeg med Bekymring melde Dem, at en meget stor Volds daad er begaaet i Forbindelse med et fjendtligt, om ogsaa kun temporairt, Jndfald paa vort Gebeet, at alle vore Medborgere i hiint Nabolag og paa den hele Grændselinie med dyb Harme have følt dette, og at den allerede bestaaende Gjæring er stegen paa en foruroligende Maade. For at forebygge Gjentagelsen af en saadan Handling, har jeg anseet det for uundgaaeligt, at lade en Deel af Militsen marschere mod Grændsen. Det hosliggende Actstykke betegner den udøvede Voldsdaads Characteer, de som Følge deraf grebne Forholdsregler og Nødvendigheden af at udføre disse. De vil ogsaa deraf see, at Tildragelsen øieblikkeligen er bragt til den britiske Ambassadeurs Kundskab, og at Skridt ere foretagne, for at erholde nærmere Underretninger, for Satisfaction fordres. Jeg andrager derfor paa en saadan Bevilgning af Fonds, som Landets nærværende Stilling fordrer &c."